

|  |  |
| --- | --- |
|  |  **12. februar 2018.** |

**EN**

**Koja je uloga kulture u evropskoj budućnosti?**

**Tinejdžeri iz gimnazije „Miloš Savković" pripremaju odgovore za Brisel**

**Gimnazija „Miloš Savković" u Aranđelovcu će 13. februara ugostiti Roman Haken, člana Evropskog ekonomskog i socijalnog komiteta, sa kojim će se pripremati za učešće u konferenciji „*[Tvoja Evropa, tvoj glas](http://www.eesc.europa.eu/en/agenda/our-events/events/your-europe-your-say-2018)*" (YEYS), omladinskoj skupštini koja se održava 15. i 16. marta 2018.**

Trideset tri škole iz cele Evrope­, odnosno iz 28 država članica EU i pet zemalja kandidata, posetiće Brisel i pred evropskim institucijama govoriti o svom viđenju uloge kulture u evropskoj budućnosti. Učenici će razvijati i razmenjivati ideje, debatovati i glasati za tri predloga koja će evropske institucije uzeti u obzir prilikom kreiranja politika.

**Roman Haken** će učenicima pomoći da za martovsku konferenciju pripreme odgovore na neka od ključnih pitanja koja se tiču budućnosti evropske kulture:

* Šta je evropska kultura: da li je samo zbir nacionalnih tradicija ili postoje zajedničke vrednosti koje nas čine Evropljanima?
* Koja je uloga kulture i kulturne razmene u životima učenika?
* Šta Evropska unija može da uradi kako bi promovisala kulturu (u kinematografiji, muzici, plesu, književnosti, pozorištu itd) i bolje zaštitila lokalitete kulturne baštine?
* Koju ulogu bi kultura mogla da igra u ekonomskom preporodu evropskih regiona i gradova?
* Koje mogućnosti bi taj preporod mogao da otvori za mlade u smislu zapošljavanja?

Događaj pod nazivom „Tvoja Evropa, tvoj glas!” organizuje Evropski ekonomski i socijalni komitet, koji predstavlja glas civilnog društva Evrope, a ova manifestacija je ujedno i vodeći događaj Komiteta posvećen mladima. Evropski ekonomski i socijalni komitet putem ove inicijative nastoji da se stavovi, iskustva i ideje mladih čuju i inkorporiraju u kreiranje politika EU.

**Roman Haken** je član Evropskog ekonomskog i socijalnog komiteta od 2006. i aktivno učestvuje u Grupi različitih interesa.

Više detalja o konferenciji YEYS2018 je dostupno na [zvaničnoj internet stranici događaja](http://www.eesc.europa.eu/en/agenda/our-events/events/your-europe-your-say-2018/selected-schools) kao i na [video snimku](http://www.eesc.europa.eu/en/news-media/videos/your-europe-your-say-2017-young-peoples-priorities-europe) sa prošlogodišnje konferencije.

**Za više informacija kontaktirajte:**

# Kancelarija za medije EESC-a – Ajkaterini Serifi+ 32 (0)2 546 91 75 – Mob: + 32 (0) 473 72 29 99

aikaterini.serifi@eesc.europa.eu

**@EESC\_PRESS**

[VIDEO: Na koji način EESC utiče na promene](http://www.eesc.europa.eu/?i=portal.en.videos.41081)?

*\_\_****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

*Evropski ekonomski i socijalni komitet predstavlja različite ekonomske i socijalne komponente civilnog društva. Komitet je savetodavno telo uspostavljeno 1957. Rimskim ugovorom. Savetodavna uloga Komiteta njegovim članovima, a samim tim i organizacijama koje oni predstavljaju, omogućuje da učestvuju u procesu donošenja odluka u EU. Komitet ima 350 članova iz cele Evrope, koje imenuje Savet Evropske unije.*

*\_\_****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***